 Iwòye fi han pé Joe Biden ni àǹ fani lati di asoju ẹgbk òṣèlú Democratic. Lẹyin ọdun kan ti asoju ẹgbẹ Democratic ti darapọ mọ idije láti dupo pẹlú ààrẹ to wà lori oyè Donald Trump, o ti wá de Super Tuesday bayii. Ipìnlẹ mẹrìnlá ni yóò dìbò láti yan ọmọ ẹgbẹ Democrat ti wọn ba fẹ ko dije nínú oṣù kọkànlá ọdun 2020 lásìkò ìdìbò. Àwọn iròyin tì ẹ leè ní ìfẹ síí: Bernie Sander lo n lewaju báyìí nínú idibo to wáye, sùgbọn nígbà ti yóò fi di ọjọru, yoo ti ye wa yékeyeke ẹni ti wọn yoo yàn láti dije dupo ààrẹ. Kíni ǹkan to ti n ṣẹlẹ? Àwọn ọmọ ẹgbẹ Democrats jakejado ilẹ Amerika ti ṣe oníruuru wọlewode, láti ṣe ìpàdé sùgbọn ìdìbò gbàngba ni wọn yoo pada ṣe to bá yá. Aṣeyori Bernie Sander jẹ ǹkan to ya ni lẹnu diẹ. Senator Vermont kúna ti ibo rẹ si ja mọ Hillary Clinton lọwọ ni ọdun 2016. Ọkan nínú wọn to jẹ ìgbákeji ààrẹ nigbà kan ri, Joe Biden, ti ròó pin ki o to gbe igba oroke ni South Carolina lọjọ Satide. Ẹwẹ, ǹkan ti bẹrẹ si ni yatọ ni kéte ti àwọn ti wọn jọ n fi igagbága, bii Pete Buttigieg àti Amy Klobuchar ni àwọn ko ṣe mọ, ti wọn si yan Biden. Ask me Share this Explainer Kí ní ìdi ti Super Tuesday fi ṣe kókó? O ní ṣe pẹlú gbogbo àwọn asoju . Fun àpẹrẹ ti olukopa A ba ri atilẹyin to pọ ni ipinlẹ kan ju asoju B lọ, wọn yoo fun asoju A ni ipò to pọ julọ, ti olukopa keji yoo si ni diẹ. Awọn asoju pọ ju ara wọn lọ ni àwọn ìpínlẹ. To ba ya, àwọn asoju náà ni yóò wa lọ dibo fún olùkopa to ba wù wọn, eyi si ni yoo di asoju fun ẹgbẹ Democrat. Nkan to ṣe pataki ni pe olùkopa kọọkan gbọdọ ni iye ipo to pọ ju ti gbogbo àwọn to ku lọ, awọn àsoju naa si din mẹwàá ni ẹgbẹrun meji. Ibi yìí ni Super Tuesday ti jẹ yọ. Àwọn olùdibo jákejádò ilẹ Amerika ń gbìyànju láti kopa nínú ètò ìdìbò ọdun 2020 ti yoo wáye ni orílẹ-ede Amẹrika. : Super Tuesday: Kí ni ìtumọ àti pàtàkì rẹ? 